Gaute Heivoll

Gaute Heivoll (født 1978) er en norsk forfatter. 

Gaute Heivoll er født og oppvokst i Finsland. Han har studert jus ved Universitetet i Oslo, psykologi ved Universitetet i Bergen og har tatt forfatterstudiet ved Høgskolen i Telemark, avdeling Bø, og arbeidet en periode som lærer. 

Heivoll debuterte i 2002 med novellesamlingen Liten dansende gutt, og fulgte opp med Omars siste dager i 2003. Heivolls niende bok, romanen Før jeg brenner ned, har blitt oversatt til mer enn tjue språk.

I tillegg til bokutgivelsene har Heivoll også bidratt med noveller, dikt og essays til flere antologier, aviser og litterære tidsskrift. Han har holdt en rekke skrivekurs, både for ungdom og voksne, i Norge og i Frankrike, og jobbet en tid som litteraturkritiker i dagspressen. Heivoll har også skrevet teksten til danseforestillingene Skansen og Kant.

I 2006 var han Norges representant ved det europeiske litteraturfestival-prosjektet Scritture Giovani, og ble i den forbindelse oversatt til flere språk.

 Bibliografi 
 2000 Postboks 6860 (antologi)
2002 Liten dansende gutt (prosa)
2003 Omars siste dager (roman)
2003 Utskrift. Nye norske noveller (antologi)
2005 Ungdomssangen (roman)
2005 Metaforenes tyranni? (antologi)
2006 Kjærlighetsdikt på bunnen av elva (dikt)
2007 Doktor Gordeau og andre noveller (noveller)
2008 Himmelen bak huset (barnebok)
2008 Himmelarkivet (roman)
2009 Ord for ord (antologi)
2010 Båten mellom stjernene (barnebok) – illustrert av Line Halsnes
2010  (roman)
2011 Kongens hjerte (roman)
2012 Svalene under isen (barnebok) – illustrert av Lisa Aisato
2012 Jeg kommer tilbake i kveld (skuespill)
2013 Over det kinesiske hav (roman)
2013 Femten fortellinger fra 150 år (prosa)
2014 Lyset om kvelden (barnebok)
2014 De fem årstidene (roman)
2015 Det svarte pianoet (barnebok) – illustrert av Lisa Aisato
2015 Øksa og ishavet (noveller)
2015 Det kom et brev (antologi)
2016 De skyldfrie (roman)
2018 Estragons historier. Rottefangeren fra Sorø (barnebok)
2018 Sang for sekstiåtte forrædere (roman)
2019 Klokkerens evangelium (barnebok) – illustrert av Lisa Aisato
2020 Drøm om de levende (roman)
2020 Estragons historier. Himmelmannen (barnebok)
2021 Forklaringen (roman)
2021 Hjem til deg (barnebok) – illustrert av Katrine Kalleklev
2022 Dine ord (roman)
2023 Så nær det synlige krever (dikt)
2023 Til slutt blir alle hester (dikt for barn)
2023 Estragons historier. Den siste keiser (barnebok)
2024 Min tid i disse skogene (roman)
2025 Himmelens krystall (roman)

 Priser og nominasjoner 
 Tidenprisen 2003
 Sørlandets litteraturpris 2008, for Doktor Gordeau og andre novellerSørlandets litteraturpris 2000–2009
 Sørlandets litteraturpris 2009, for Himmelarkivet
 Nominert til Ungdommens kritikerpris /, for Himmelarkivet
 Songdalen kommunes kulturpris 
 Brageprisen , for Før jeg brenner ned 
 Sørlandets litteraturpris 2011, for Før jeg brenner ned 
 Nominert til Bokhandlerprisen 2010, for Før jeg brenner ned
 Nominert til Ungdommens kritikerpris 2010, for Før jeg brenner ned
 Nominert til P2-lytternes romanpris 2010, for Før jeg brenner ned
 Nominert til Kritikerprisen 2011, for Før jeg brenner ned
 Sultprisen 2011
 Nominert til Bokhandlerprisen 2011 for Kongens hjerte
 Nominert til Brageprisen 2012, for Svalene under isen.Arkivert utgave av brageprisen.no 1. november 2012
 Blogistanian Globalia-prisen 2013 (Finland)
 Nominert til Bokhandlerprisen 2013, for «Over det kinesiske hav»
 Nominert til IMPAC Dublin Literary Award, 2014
 Nominert til Bokslukerprisen 2018 for «Rottefangeren fra Sorø»
 Agder fylkes kulturpris 2020
 Nominert til Lytternes romanpris 2025 
 Kristiansand kommunes kulturpris 2025

 Inspirasjon for andre kunstnere 
Spillefilmen Pyromanen, regissert av Erik Skjoldbjærg, er basert på Heivolls roman Før jeg brenner ned.

Også norske figurteaterkunstnere har latt seg inspirere av Heivolls bøker. Yngvild Aspelis kritikerroste Aske (fransk: Cendres) bygger på Før jeg brenner ned, og figurteaterkompaniet Tellus Teater hadde våren 2019 premiere på en forestilling basert på Heivolls barnebok Himmelen bak huset.

Barneboken Himmelen bak huset har også blitt filmatisert av regissør Steffan Strandberg. Kortilmen til Strandberg ble vist på Chicago International Children's Film Festival, hvor den vant voksenjuryens hovedpris i kategorien kortfilm («First Prize Live Action Short Film»).

 Referanser 

 Eksterne lenker 
 Forfatterens hjemmeside 
 Bokavisens samleside for anmeldelser av Gaute Heivolls bøker
 Gaute Heivoll i NRK Forfatter
 Gaute Heivoll i Aftenposten Alex
 Presentasjon av Gaute Heivoll i Forfatterkatalogen på Forfattersentrums nettsider
 Forfatterens side hos Tiden Norsk Forlag
 Anmeldelse av Doktor Gordeau og andre noveller i Dagbladet
 Anmeldelse av Doktor Gordeau og andre noveller i Aftenposten
 Les tekst på Words Without Borders

Kategori:Norske romanforfattere
Kategori:Norske novellister
Kategori:Norske barnebokforfattere
Kategori:Vinnere av Brageprisen
Kategori:Vinnere av Sult-prisen
Kategori:Personer fra Songdalen kommune
Kategori:Sørlandets litteraturpris
Kategori:Alumni fra Kristiansand katedralskole
Kategori:Alumni fra Universitetet i Oslo
Kategori:Alumni fra Universitetet i Bergen